Maersk Tankers og Torm enda 13-ára samstarv teirra á LR 2-økinum fyri sjálv at hava umsjón við tangaskipaflotum sínum. LR 2 Pool joint venture samstarv teirra endar 1. oktober. Grikska felagið Sanmar Shipping fer eisini burtur úr samstarvinum. ” Sum ein partur av strategiini hjá Maersk Tankers um burturav at leggja dent á produktmarknaðirnar, ynskja vit at hava fulla umsjón við íløgum okkara í teimum segmentum, vit eru uppi í”, sigur Christian Ingerslev, CCO í Maersk Tankers. ” LR 2-floti okkara er tann einasti, sum vit ikki hava fulla vinnuliga umsjón við, og tí flyta vit alt LR 2 virksemi okkara yvir aftur í Maersk Tankers set-up. Vit eru takksom fyri tætta samstarvið, vit hava havt við Torm í meira enn eitt áratíggju”, sigur Christian Ingerslev.